Vrou sê jammer vir rassistiese twiets; MRK ondersoek nog nieVan Palesa se vorige twiets. Foto: Twitter Gail Smith, woordvoerder van die MRK, het bevestig geen amptelike klag was teen Maandagmiddag teen Sotjifa by die MRK ingedien nie. Sotjifa het byna twee jaar gelede met haar rassistiese twiets begin. Sy het onder meer getwiet “EFF must kill 500 whites for us” en “They were supposed to stop them then and there and kill them! We would be having a whites free country”. Smith het gesê dat hulle nog nie kan sê of die uitlatings as haatspraak beskou kan word nie. “Eers wanneer (en as) die uitlatings ondersoek word, sal ons ŉ uitspraak daaroor kan maak. Ons kan nie vooraf veroordeel nie”. Sotjifa se vorige uitlatings het intussen weer die rondte op Twitter begin doen, met mense wat Palesa ondersteun en veroordeel. Daar was talle gesprekke onder die hutsmerk #HandsoffPalesa. Sotjifa het intussen om verskoning gevra vir haar uitlatings.